יאן פולטיס

**יאן פולטיס** (נולד ב־13 באוקטובר 1908 בסְבִינוֹב—כיום חלק מאוסטרבה; נפטר ב־11 במרץ 1952 באוסטרבה) היה מהחזקים בשחמטאי צ’כוסלובקיה בין שנות ה־30 לראשית שנות ה־50, והוכתר בתואר אמן בין-לאומי (IM) בשנת 1950. לפי Chessmetrics דורג בשיאו במקום ה־17 בעולם. מת ממחלת הלוקמיה והוא בן 43.

במחצית הראשונה של שנות ה־30 החל פולטיס להשיג תוצאות טובות בתחרויות:

בשנת 1933:
* חלק מקומות 8–12 באליפות Mnihovo Hradiště - עיר בבוהמיה המרכזית (אליפות צ'כיה ה-13) -באליפות זו ניצח סאלו פלור. .
* חלק מקומות 5–7 במורבסקה אוסטרבה; באליפות זו ניצח ארנסט גרינפלד.

בשנת 1935 חלק מקומות 5–7 בלוהצ'וביצה; באליפות זו ניצח קארל אופוצ'נסקי.

בשנת 1936, הוא סיים במקום השלישי בפודבראדי (אליפות צ'כיה ה-14); באליפות זו ניצח סאלו פלור.

בשנת 1937:
* פולטיס סיים במקום הרביעי בתחרות מרגייט - ניצח ראובן פיין
* חלק מקומות 3–4 בתחרות פראג; באליפות זו ניצח פאול קרס.
* חלק מקומות 2–4 בתחרות רוגשקה סלאטינה; באליפות זו ניצח מיגל ניידורף.
* חלק מקום 9–10 ביוראטה (אליפות פולין הרביעית) בתחרות ניצח סבלי טרטקובר.

בשנת 1938:
* סיים במקום השלישי בפראג (אליפות צ'כיה ה-15) - ניצח קארל אופוצ'נסקי..
* חלק מקום 10–12 בלודז'; בתחרות ניצח וסיה פירץ'.
* סיים במקום ה-11 בלובליאנה; בתחרות ניצח בוריסלב קוסטיץ'.

במאי 1939, פולטיס סיים במקום ה-7 בשטוטגרט (אליפות אירופה הראשונה); בתחרות ניצח יפים בוגוליובוב.

## אולימפיאדות

פולטיס שיחק בלוח הראשון בנבחרת צ'כוסלובקיה באולימפיאדת השחמט הלא רשמית השלישית במינכן בשנת 1936 (+7 –1 =11), בלוח השני באולימפיאדת השחמט השביעית בסטוקהולם בשנת 1937 (+7 –2 =9), ובלוח השני באולימפיאדת השחמט השמינית בבואנוס איירס בשנת 1939 (+8 –3 =5). בסך הכל, בשלושת האולימפיאדות הללו, ב-53 משחקים, הוא השיג 22 ניצחונות, 6 הפסדים, ו-25 תוצאות תיקו, עם 65.1 אחוזי הצלחה.

## מלחמת העולם השנייה
במהלך מלחמת העולם השנייה, פולטיס שיחק במספר תחרויות חזקות.

בשנת 1940, פולטיס ניצח באליפות ראקובניק - אליפות בוהמיה ומורביה.

בשנת 1941, פולטיס ניצח בתחרות טרנצ'יאנסקה טפליצה לפני יוסף סילי ולודוביט פוטוצ'ק. בספטמבר 1941, הוא סיים במקום השביעי בתחרות השחמט במינכן 1941 תחרות אירופה השנייה); בתחרות ניצח יסטה סטולץ. בשנת 1941, הוא סיים בתיקו (6:6) עם קארל אופוצ'נסקי בפראג.

בספטמבר 1942, פולטיס חלק את המקום השלישי-חמישי עם יפים בוגוליובוב וקורט ריכטר, אחרי אלכסנדר אלכין, ופאול קרס, במינכן (אליפות אירופה הראשונה). בדצמבר 1942 סיים במקום השלישי, אחרי אלכין וקלאוס יונגה, בפראג (יובל לדוראס).

באפריל 1943, פולטיס חלק את המקומות 4–5 בפראג; בתחרות ניצח אלכין. ביוני 1943, הוא סיים במקום 5 בזלצבורג; את התחרות ניצחו קרס ואלכין. בשנת 1943, פולטיס חלק מקומות 1–2 עם פרנטישק זיטה בפראג - אליפות בוהמיה ומורביה. בשנת 1943, פולטיס סיים במקום השני, אחרי צ'נק קוטנאואר, בזלין.

בשנת 1944, פולטיס סיים במקום הרביעי בברנו (אליפות בוהמיה ומורביה, ניצח אופוצ'נסקי).

## אחרי מלחמת העולם
בשנת 1946, פולטיס סיים במקומות 4–5 בפראג. בתחרות ניצח ניידורף. בשנת 1946, הוא סיים במקום השלישי, אחרי לודק פאכמן ומירוסלב קטטוב, באוסטרבה.

הוא שיחק בשנים עשר דו-קרבות בינלאומיים.

בשנת 1947:
* ניצח (1.5:0.5) את לודוויק פרינס בהאג .
* ניצח (2:0) את הארי גולומבק בלונדון
* ניצח (2:0) את ריטסון-מורי בברמינגהאם
* הפסיד (0:2) לניקולס רוסולימו בפריז
* הפסיד (0.5:1.5) לואסיה פירץ' בזאגרב

בשנת 1948, הוא ניצח (1.5:0.5) את סבטוזר גליגוריץ' בשפינדלרוב מלין.

בשנת 1949:
* ניצח (2:0) את מקרצ'יק בקטוביץ
* ניצח (1.5:0.5) את לוקבנץ' בווינה
* סיים בתיקו (0.5:0.5) עם קובאץ' בווינה
* הפסיד (0.5:1.5) למקס אויבה בפראג
* סיים בתיקו (1:1) עם פלאט בפראג
* ניצח (2.5:0.5) את סאבדוש בוונציה.

את התוצאה הטובה ביותר בתחרות השיג פולטיס בקרלובי וארי/מריאנסקה לאזנייה בשנת 1948. באותה שנה הוא הגיע למקום השלישי בבודפשט. בשנת 1949, הוא חלק את המקום הראשון עם סטוג'אן פוק בווינה (התחרות השלישית לזכר שלכטר ), חלק את המקום ה-4–7 בוונציה, והגיע למקום השישי בטרנצ'יאנסקה טפליצה. בשנת 1950 הגיע למקום השביעי בשצ'אונו-זדרוי. ב-1950 הגיע למקום ה-13 באמסטרדם. הוא העפיל במריאנסקה לאזנה ב-1951 לתחרות הבינאזורית של סטוקהולם 1952, אך מת מלוקמיה באוסטרבה ב-11 במרץ 1952 לפני שהספיק להשתתף בה.

הוא זכה בתואר אמן בינלאומי בשנת 1950. בעוד שפולטיס מעולם לא הפך לרב-אמן, על פי ChessMetrics, הוא דורג במקום ה-17 בעולם בשיאו.

## משחקים ששיחק
### יאן פולטיס - [[הארי גולומבק]] [[לונדון]] 1947

במשחק זה עושה הלבן שימוש יפה בחולשות השחור, מציב פרש בערוגה שלטת ה5, מאמלל את הרץ השחור בעזרת הרגלים הלבנים ובסיום המשחק אף מאיים מט יפה שמאפשר לו להכתיר רגלי. בסיום המשחק - אם 42...צ:א8 43. פד7+ מה7 44. פב8 ומכתיר מלכה

  יאן פולטיס   - הארי גולומבק   לונדון  1947, יוטיוב

## קישורים חיצוניים

## הערות שוליים

קטגוריה:שחמטאים צ'כים
קטגוריה:ילידי 1908
קטגוריה:נפטרים ב-1952